stanford-oval/wikipedia huggingface dataset:
Włocławek
Historia

Alueella on ollut asutusta yli kolmentuhannen vuoden ajan. Vanhin asutus kuului Luzatian kulttuurin piiriin. Pomeranialainen kulttuuri korvasi sen 500 vuotta myöhemmin. Keskiajalla, vuodesta 1123, samassa paikassa toimi piispanistuin. Paikkaa kutsuttiin tällöin nimellä Wlodzislaw, sittemmin nimellä Wloclaw (lat. Vladislaviensis). Kaupunkioikeudet se sai viimeistään vuonna 1265. 1300-luku oli alueella saksalaisen ritarikunnan mahtiaikaa, ja kaupunki kärsi tuhoja ritarien hyökkäyksissä. Rauha palautui 1460-luvun rauhansopimuksissa Puolan voimistuttua. Tästä alkoi kaupungin kukoistusaika, jota kesti parisataa vuotta. Kolmikymmenvuotinen sota aiheutti alueella suurta tuhoa, ja sen jälkeen vaihtui kaupungin nimi: Włocław muuttui muotoon Włocławek. Uusi kukoistuskausi alkoi 1700-luvun puolimaissa. Puolan jaot johtivat siihen, että alue liitettiin Venäjän keisarikuntaan. Tällä oli toisaalta piristävä vaikutus talouselämään. 1800-luvulla kaupunkiin perustettiin paperi- ja selluloosatehdas, ja erityisesti saksalaiset teollisuusmiehet kehittivät useita muitakin teollisuudenaloja.
Kommunismin kaudella vuodesta 1945 teollisuus oli paikkakunnan keskeinen elinkeino. Vuonna 1969 valmistunut pato vähensi Veikselin tulvimisongelmaa. Kommunismin kauden päättyminen oli Puolassa kivulias prosessi, jossa 1980-luvulta alkaen oli mukana Solidaarisuus-ammattijärjestö. Kommunismin vastustajana tunnettu pappi Jerzy Popiełuszko murhattiin Włocławekin padolla vuonna 1984, ja se sai aikaan voimakkaan vastareaktion.
Teollisuus

Włocławek on perinteinen teollisuuskaupunki, jossa (vuodesta 2012 alkaen) toimii investointeja houkutteleva teollisuus- ja teknologiakeskus.
Puolalainen petrokemian yritys Orlen omistaa Włocławekissa toimivan Anwil S. A. -yrityksen, joka valmistaa typpeä, lannoitteita ja PVC-muovia. Sillä on yli 1 200 työntekijää. Vuodesta 1969 Włocławekissa on ollut vesivoimalaitos ja pato, joka säätelee Veikselin korkeutta. Se on suunnitellun seitsemän padon järjestelmän ainoa toteutettu laitos.
Rakennukset

Kaupungin rakennuskanta on monenkirjava. Siinä sekoittuvat vanhasta teollisuuskaudesta kertovat tiilitalot ja kommunismin ajan suoraviivainen arkkitehtuuri uusiin, viime vuosikymmenten rakennuksiin. Pääkaduilla on eri-ikäisiä, usein kaksikerroksisia liikerakennuksia. 1970-luvulla poistettiin asuntopulaa rakentamalla kymmeniä 12-kerroksisia asuintaloja, joissa kussakin on parisataa asuntoa. Näitä on kaupungin eri puolilla pieninä ryhminä. Veikselin pohjoispuolen kukkula on arvostettu omakotitalojen alue.
Urheilu

Kaupungin koripallojoukkue pelaa sponsorinsa mukaan nimellä Anwil Włocławek. Se on sijoittunut useina vuosina mitaleille Puolan mestaruusliigassa (Polska Liga Koszykówki).
Ystävyyskaupungit

Mogilev, Valko-Venäjä
Bedford, Britannia
Izmail, Ukraina
Saint-Avold,Ranska
Aiheesta muualla

Kuvia tai muita tiedostoja aiheesta Włocławek Wikimedia Commonsissa
Kaupungin kotisivut
Kerrostaloja
Włocławekin katedraali
Włocławek-halli
Iso Kotajärvi (Kinnula)

| Iso Kotajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°16′39″N, 25°04′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Kotapuro Häähkäjärveen 
Järvinumero:  14.443.1.041
Mittaustietoja
Pinnankorkeus:  134,9 m  
Pituus:  530 m  
Leveys:  480 m  
Rantaviiva:  1,682 km  
Pinta-ala:  14,603 ha  
Tilavuus:  0,0003732 km³ 
Keskisyvyys:  2,56 m  
Suurin syvyys:  5,7 m  
Saaria:  ei saaria 
 fiIso Kotajärvi 
Iso Kotajärvi  on Keski-Suomessa Kinnulassa  Muholan lähellä sijaitseva järvi.
Maantietoa

Järvi on 530 metriä pitkä, 480 metriä leveä, ja sen pinta-ala on 14,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 373 200 kuutiometriä. Sen keskisyvyys on 2,6 metriä ja suurin syvyys on 5,7 metriä. Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Järven vedenpinnan korkeus on 134,9 metriä mpy.
Åmsele

| Åmsele |
| --- | --- |
 Åmselen kirkko.
 Åmsele
 Koordinaatit: 64°31′45″N, 19°20′50″E 
Valtio:   Ruotsi
Lääni:  Västerbottenin lääni
Maakunta:  Västerbotten
Kunta:  Vindelnin kunta
Pinta-ala:  
 – Maa:  0,81 km²
Väkiluku:  209
 – Väestötiheys:  258,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Åmsele on taajama Vindelnin kunnassa Västerbottenissa, Pohjois-Ruotsissa. Kylään on matkaa Uumajasta 100 kilometriä ja 50 kilometriä Lyckselestä.
Åmselen pinta-ala on 82 hehtaaria ja väkiluku oli 209 vuonna 2000. Ensimmäiset asukkaat kylään tulivat vuonna 1737. Suurimmillaan se oli 1960-luvulla. Nykyään kylässä on koulu, vanhustentalo, ruokakauppa ja huoltoasema. Kylässä on joitakin pienyrityksiä, mutta tuloja hankitaan myös maa- ja metsätaloudesta.
3. heinäkuuta 1988 Åmselessa tapahtui kolmoismurha, josta Juha Valjakkala tuomittiin myöhemmin elinkautiseen vankeuteen.
Väestönkehitys

| Åmselen taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 387 | 387 |
| 1965 | 1965 |    | 402 | 402 |
| 1970 | 1970 |    | 374 | 374 |
| 1975 | 1975 |    | 333 | 333 |
| 1980 | 1980 |    | 329 | 329 |
| 1990 | 1990 |    | 258 | 258 |
| 1995 | 1995 |    | 247 | 247 |
| 2000 | 2000 |    | 209 | 209 |
| 2005 | 2005 |    | 201 | 201 |
| 2010 | 2010 |    | 209 | 209 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Amsele.nu (ruotsiksi)
Åmselen koskimelojat (ruotsiksi)
Zalištšyky

| Zalištšyky Заліщики |
| --- | --- |
 Zalištšyky on Dnestrin varrella sijaitseva kaupunki.
 vaakuna
 Zalištšyky
 Koordinaatit: 48.6451°N, 25.7386°E 
Valtio:  Ukraina
Alue:  Ternopilin alue
Piiri:  Tšortkivin piiri
Väkiluku (2022)  ():  8 928
Infobox OKVirheellinen NIMI-arvo: 
Zalištšyky (ukr. Заліщики) on kaupunki Ukrainan Ternopilin alueen etelärajalla Tšortkivin piirissä. Zalištšyky sijaitsee Dnestrin varrella, valtatien M19 (eurooppatie E 85) varrella, 125 kilometriä aluekeskus Ternopilistä etelään.
Kaupungin väkiluvuksi vuoden 2022 alussa arvioitiin 8 928 asukasta (2022). Vuonna 2001 väkiluku oli 9 739.
Historiallinen maininta 1340, kaupungiksi 1939.
Pyhän Stanislaun kirkko.
Toinen kirkko.
Zalištšykyn rautatieasema.
Aiheesta muualla

Kuvia tai muita tiedostoja aiheesta Zalištšyky Wikimedia Commonsissa
Šatės

Kylän sijainti kartalla
Kirkko Šatėsissa
Šatės on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 457 asukasta.
Öljypallopuu

| Öljypallopuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Malpighiales
Heimo::  Pallopuukasvit Calophyllaceae
Suku::  Calophyllum
Laji::  inophyllum
Kaksiosainen nimi
 Calophyllum inophyllum  L. 
Katso myös
   Öljypallopuu Wikispeciesissä   Öljypallopuu Commonsissa 
Infobox OKVirheellinen NIMI-arvoIUCN-testi OK: 
Öljypallopuu (Calophyllum inophyllum) on ainavihanta keskikokoinen puu, joka kasvaa tropiikissa.
Öljypallopuun lehdet ovat kiiltävät ja soikeat, kukat tuoksuvat ja valkoiset. Hedelmät ovat vihreitä ja pallonmuotoisia.
Öljypallopuu kasvaa luonnonvaraisena Aasiassa ja Australiassa sekä Afrikan itärannikolla. Se on levinnyt paikoin Länsi- Afrikkaan ja Keski-Amerikkaan.
Öljypallopuuta käytetään huonekalujen valmistamiseen. Sen kuoressa on noin 15% tanniinia. Siemenistä saadaan viskoosia vihreää öljyä, jolla on käyttöä kosmetiikassa ja lamppuöljynä.
Šatskin järvet

| Šatskin järvet |
| --- | --- |

Maanosa:  Eurooppa
Valtiot:  Ukraina 
Koordinaatit:  51°30′00″N, 23°50′00″E
Mittaustietoja
Pinta-ala:  328,5 km2 
 fiŠatskin järvet 
Svityaz-järvi
Lucimer-järvi.
Pesochnoe-järvi.
Pulemets-järvi.
Šatskin järvet (ukr. Шацькі озера, Šatski ozera) on yli 30:n järven ryhmä Ljubomlin ja Šatskin seudulla Volynian alueella Ukrainassa Pripetin ja Läntisen Bugin välisellä alueella.
Šatskin järvet sijaitsevat keskellä metsiä, joihin on rakennettu suuri määrä virkistyskeskuksia ja leirejä. Harvinaisten ekosysteemien suojelemiseksi Šatskin järvien ympärille on perustettu Šatskin kansallispuisto, jonka pinta-ala on 48 977 hehtaaria. Vuonna 1995 kansallispuisto sisällytettiin Ramsarin yleissopimuksen mukaisesti kansainvälisesti tärkeiden kosteikkojen luetteloon.
Suurin Šatskin järvistä on Svitjaz (27,5 km², Ukrainan toiseksi suurin luonnonjärvi).
Šavnik

| Šavnik Шавник |
| --- | --- |

 fiŠavnik 
 42°57′22″N, 19°05′49″E 
Valtio:  Montenegro
Maantiede
Kokonaispinta-ala:  553 km² 
Väestö
Väkiluku (2020)  (Arvio):  1 527
Väestötiheys:  2,8 as./km²
 www.savnik.me 
Šavnik on kaupunki ja kunta Montenegron pohjoisosassa. Vuoden 2020 arvioiden mukaan kunnassa oli noin 1 530 asukasta, kun taas vuoden 2011 väestönlaskennassa kunnan väkiluvuksi saatiin 2 070. Tällöin sen kaupunkikeskuksessa asukkaita oli 472. Vuoden 2003 väestönlaskennassa kunnan asukkaista noin 47 % oli etnisiä montenegrolaisia ja saman verran serbejä.
Zefyros

Flora ja Zefyros, William-Adolphe Bouguereau, 1875.
Zefyros (m.kreik. Ζέφυρος) oli kreikkalaisessa mytologiassa anemos, tuulen jumaluus, ja länsituulen henkilöitymä; jossain yhteyksissä myös luonnonvoima, jonka Aiolos saattoi halutessaan vangita tai vapauttaa. Roomalainen vastine Zefyrokselle oli Favonius.
Zefyroksella oli useita puolisoja. Hän sieppasi Khloriin, jonka hän otti myöhemmin puolisokseen. Tästä suhteesta syntyi poika nimeltä Karpos.
Myös harpyija Podargen kerrottiin olleen hänen vaimonsa. Tämä synnytti Zefyrokselle kaksi tuulen nopeaa hevosta, Ksanthoksen ja Balioksen, jotka myöhemmin olivat Akhilleuksella valjastettuina vetämään hänen vaunujaan Troijan sodassa.
Zefyroksella on osuutensa myös Hyakinthoksen kohtalossa. Tämä oli komea nuorukainen, jonka suosiosta kamppailivat sekä Zefyros että Apollon. Hyakinthoksen valittua Apollonin, Zefyros vaipui mustasukkaisuuden valtaan. Kun myöhemmin Apollon ja Hyakinthos heittelivät kiekkoa keskenään, Zefyros puhalsi kiekkoon niin, että se osui Hyakinthosta päähän ja tämä kuoli. Suruissaan Apollon loi rakkaansa maahan vuotaneesta verestä hyasintin.
Psykhen tarinassa Zefyros auttoi Erosta kantamalla Psykhen tämän luolaan.
Aiheesta muualla

Kuvia tai muita tiedostoja aiheesta Zefyros Wikimedia Commonsissa
Yū Aoi

| Yū Aoi |
| --- | --- |
 Yū Aoi vuonna 2009
Henkilötiedot
Koko nimi:  Yū Aoi
Syntynyt: 17. elokuuta 1985 Fukuokan prefektuuri, Japani
Näyttelijä
Merkittävät roolit:  Hula Girls, Honey Clover, Rurouni Kenshin
Aiheesta muualla
www.itoh-c.com/artist/aoi
IMDb
Yū Aoi (jap. 蒼井優 Aoi Yū, s. 17. elokuuta 1985 Fukuokan prefektuuri, Japani) on japanilainen näyttelijä.
Valikoitu Filmografia

All About Lily Chou-Chou (2001)
Gaichu (2002)
Hana and Alice (2004)
Letters from Nirai Kanai (2005)
Honey and Clover (2006, live-action)
Tekkon Kinkreet (2006)
Hula Girls (2006)
Rainbow Song (2006)
Mushishi (2007, live action)
Miyori no Mori (2007, dublagem)
Welcome to the Quiet Room (2007)
Don't Laugh at My Romance (2007)
Tokyo! (2008)
Rurōni Kenshin (2012)
Harlock: Space Pirate (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset Internet-sivut (englanniksi) (japaniksi)
Yū Aoi Internet Movie Databasessa. (englanniksi)
Yūbari (1923)

| Yūbari / 夕張 |
| --- | --- |
 Yūbari 1924

Aluksen vaiheet
Rakentaja:  Sasebon laivastoarsenaali
Kölinlasku:  5. kesäkuuta 1922
Laskettu vesille:  5. maaliskuuta 1923
Palveluskäyttöön:  31. heinäkuuta 1923
Poistui palveluskäytöstä:  upotettu 28. huhtikuuta 1944
Tekniset tiedot
Uppouma:  2 890 t (standardi) 3 141 t (kuormattu)
Pituus:  138,90 m
Leveys:  12,04 m
Syväys:  3,58 m
Koneteho:  57 740 shp
Nopeus:  35,5 solmua
Miehistöä:  328
Aseistus
Aseistus:  6 x 140 mm/50 type 3 -tykkiä 1 x 80 mm/40 type 3 -tykki 2 x 13,2 mm type 93 -ilmatorjuntakonekivääriä 4 x 610 mm torpedoputkea 34 x miinaa
Yūbari (jap. 夕張) oli Keisarillisen Japanin laivaston kevyt risteilijä toisessa maailmansodassa.
Valmistus

Alus tilattiin lokakuussa 1921 Sasebon laivastoarsenaalilta, missä köli laskettiin 5. kesäkuuta 1922. Alus laskettiin vesille 5. maaliskuuta 1923 ja otettiin palvelukseen puoli vuotta myöhemmin 31. heinäkuuta.
Palvelus

Alus upposi 28. huhtikuuta 1944 Yhdysvaltain laivaston sukellusveneen USS Bluegillin torpedoimana.
Innocence of Muslims -protestit

Syyskuussa 2012 Lähi-idässä tehtiin useita hyökkäyksiä pääasiassa Yhdysvaltain diplomaattisiin kohteisiin. Myös muiden länsimaiden diplomatioihin hyökättiin. Tapahtumat saivat alkunsa 11. syyskuuta 2012, kun Yhdysvaltain suurlähetystöön Kairossa, Egyptissä, ja Yhdysvaltain konsulaattiin Bengasissa, Libyassa, hyökättiin. Levottomuuksien oletettiin saaneen alkunsa yhdysvaltalaisvideosta Innocence of Muslims, jossa loukataan islamia ja profeetta Muhammedia.
Yhdysvaltain suurlähettiläs Christopher Stevens kuoli Libyassa tehdyssä hyökkäyksessä. Hyökkäyksen järjestämisestä on epäilty islamistitaistelijoita. Yhdysvaltojen mukaan konsulaatti-isku oli etukäteen suunniteltu, ja siinä käytettiin muun muassa sinkoja. Yhdysvaltalaisten mukaan terroristiryhmä käytti videosta aiheutunutta kaaosta hyväkseen toteuttaessaan iskun konsulaattiin..
Hyökkäykset > Afganistan

Afganistanissa Talibanit iskivät 15. syyskuuta Yhdysvaltain ja Britannian sotilastukikohtaan. Hyökkäyksessä kuoli kaksi sotilasta ja useita haavoittui. Talibanien mukaan heidän kohteenaan oli brittiläinen prinssi Harry, joka on komennuksella Afganistanissa. Hän ei kuitenkaan ollut raketti-iskun tekohetkellä paikalla tukikohdassa. 16. syyskuuta kapinalliset tappoivat neljä kansainvälisten joukkojen sotilasta.
Hyökkäykset > Egypti

Kairossa, Egyptissä levottomuudet alkoivat, kun muslimeja vastustava yhdysvaltalaisvideo oli ladattu verkkoon. Mielenosoittajat kaatoivat Yhdysvaltain lipun, ja vaativat suurlähettilästä lähtemään Egyptistä. Suurin osa suurlähetystön väestä lähti pois töistä ennen kuin mielenosoitukset alkoivat.
Hyökkäykset > Jemen

13. syyskuuta jemeniläiset mielenosoittajat hyökkäsivät Yhdysvaltain Sanaan-suurlähetystön alueelle, mutta Jemenin poliisit ajoivat heidät pois. Mielenosoittajat sytyttivät muun muassa autoja palamaan sekä polttivat Yhdysvaltain lipun.
Hyökkäykset > Libya

Aseistautuneet ihmiset hyökkäsivät 11. syyskuuta Yhdysvaltain konsulaattiin Bengasissa, Libyassa. He sytyttivät rakennuksen tuleen, ja ampuivat kuoliaaksi yhden konsulaatin työntekijöistä, ja haavoittivat toista. Myöhemmin vahvistettiin, että iskussa kuoli myös kolme muuta konsulaatin työntekijää. Yksi kuolleista oli Yhdysvaltain Libyan-suurlähettiläs Christopher Stevens. Useita libyalaisia on pidätetty iskujen jälkeen.
Hyökkäykset > Sudan

Khartumissa tuhannet mielenosoittajat tunkeutuivat 14. syyskuuta Saksan suurlähetystöön. He sytyttivät alueella tulipaloja sekä rikkoivat lähetystön ikkunoita. Mielenosoittajat hyökkäsivät myös Britannian lähetystöön. He yrittivät päästä myös Yhdysvaltain suurlähetystöön, mutta vartijat ampuivat varoituslaukauksia katolta. Ainakin viisi mielenosoittajaa loukkaantui poliisin luodista ja yksi kuoli jäätyään auton alle.
Hyökkäykset > Tunisia

Tunisissa mielenosoittajat sytyttivät palamaan yhdysvaltalaisen koulun sekä Yhdysvaltain lähetystön aluetta.
Hyökkäykset > Tunisia > Protestit muissa maissa

Australian Sydneyssä sekä Malediiveilla oli mielenosoituksia 15. syyskuuta. Ranskassa ja Belgiassa pidätettiin yhteensä parisataa mielenosoittajaa. 16. syyskuuta monta sataa muslimia osoitti mieltään Kööpenhaminassa, Tanskassa, Yhdysvaltain suurlähetystön edustalla.
Reaktiot

Yhdysvaltain presidentti Barack Obama tuomitsi jyrkästi iskut Libyassa. Hän kertoi Yhdysvaltojen ja Libyan työskentelevän yhteistyössä löytääkseen syylliset. Libyan hallitus pyysi Yhdysvalloilta anteeksi suurlähettilään surmaamista. Yhdysvaltain ulkoministeri Hillary Clinton tuomitsi lyhytelokuvan. Saksan ulkoministeri Guido Westerwelle totesi ymmärtävänsä islamilaisten raivostumisen videosta, mutta sanoi ettei se oikeuta väkivaltaan. YK:n pääsihteeri Ban Ki-moon tuomitsi elokuvan ja piti sitä sananvapauden väärinkäyttönä.
Turvatoimet

Yhdysvallat lähetti kaksi hävittäjäalusta Libyan rannikolle sekä 50 merijalkaväen sotilasta Tripoliin turvaamaan siellä sijaitsevaa suurlähetystöä. Yhdysvaltain presidentti Barack Obama antoi määräyksen lisätä kaikkien lähetystöjen ja edustustojen turvatoimia.
Aiheesta muualla

Kuvia tai muita tiedostoja aiheesta Innocence of Muslims -protestit Wikimedia Commonsissa
Mielenosoittajia Bahrainissa.
Yleisurheilu kesäolympialaisissa 1952 – miesten 110 metrin aitajuoksu

| Yleisurheilu kesäolympialaisissa 1952 > Ratalajit |
| --- | --- | --- | --- | --- |
| 100 m |   | miehet |   | naiset |
| 200 m |  | miehet |  | naiset |
| 400 m |  | miehet |  |  |
| 800 m |  | miehet |  |  |
| 1 500 m |  | miehet |  |  |
| 5 000 m |  | miehet |  |  |
| 10 000 m |  | miehet |  |  |
| 80 m aidat |  |  |  | naiset |
| 110 m aidat |  | miehet |  |  |
| 400 m aidat |  | miehet |  |  |
| 3000 m esteet |  | miehet |  |  |
| 4 x 100 m viesti |  | miehet |  | naiset |
| 4 x 400 m viesti |  | miehet |  |  |
Maraton ja kävelyt
| Maraton |  | miehet |  |  |
| 10 km kävely |  | miehet |  |  |
| 50 km kävely |  | miehet |  |  |
Kenttälajit
| Pituushyppy |  | miehet |  | naiset |
| Kolmiloikka |  | miehet |  |  |
| Korkeushyppy |  | miehet |  | naiset |
| Seiväshyppy |  | miehet |  |  |
| Kuulantyöntö |  | miehet |  | naiset |
| Kiekonheitto |  | miehet |  | naiset |
| Keihäänheitto |  | miehet |  | naiset |
| Moukarinheitto |  | miehet |  |  |
Ottelut
| Kymmenottelu |  | miehet |  |  |
Helsingin olympiakisojen miesten 110 metrin aitajuoksuun osallistui 30 urheilijaa edustaen 20 kansallisuutta. Kilpailupäivät olivat 23.–24. heinäkuuta. Virallisissa tuloksissa käytettiin käsiaikaa.
Alkuerät

Jokaisesta erästä kaksi nopeinta jatkoon.
1. erä
| Sija | Nimi | Maa | Aika |
| --- | --- | --- | --- |
| 1 | Harrison Dillard |  Yhdysvallat | 13,9 |
| 2 | Sergei Popov |  Neuvostoliitto | 14,8 |
| 3 | Olivier Bernard |  Sveitsi | 15,1 |
| 4 | Erdal Barkay |  Turkki | 15,2 |
| 5 | Edmundo Ohacho |  Chile | 15,4 |
| 6 | Olli Alho |  Suomi | 15,4 |
2. erä
| Sija | Nimi | Maa | Aika |
| --- | --- | --- | --- |
| 1 | Jevgeni Bulantšik |  Neuvostoliitto | 14,4 |
| 2 | Edmond Roudnitska |  Ranska | 14,9 |
| 3 | Estanislao Kocourek |  Argentiina | 15,0 |
| 4 | Risto Syrjänen |  Suomi | 15,4 |
| 5 | Juan Lebrón González |  Puerto Rico | 15,4 |
| 6 | Fouad Yazgi |  Egypti | 16,1 |
3. erä
| Sija | Nimi | Maa | Aika |
| --- | --- | --- | --- |
| 1 | Jack Davis |  Yhdysvallat | 14,0 |
| 2 | Stanko Lorger |  Jugoslavia | 14,8 |
| 3 | Samuel Anderson |  Kuuba | 15,1 |
| 4 | Wolfgang Trossbach |  Saksa | 15,1 |
| 5 | Teófilo Davis Bell |  Venezuela | 15,7 |
4. erä
| Sija | Nimi | Maa | Aika |
| --- | --- | --- | --- |
| 1 | Kenneth Doubleday |  Australia | 14,5 |
| 2 | Frederick Parker |  Iso-Britannia | 14,8 |
| 3 | Gordon Crosby |  Kanada | 14,8 |
| 4 | Teófilo Colón Molinaris |  Puerto Rico | 15,2 |
5. erä
| Sija | Nimi | Maa | Aika |
| --- | --- | --- | --- |
| 1 | Raymond Weinberg |  Australia | 14,4 |
| 2 | Väinö Suvivuo |  Suomi | 14,9 |
| 3 | Jörn Gevert |  Chile | 15,2 |
6. erä
| Sija | Nimi | Maa | Aika |
| --- | --- | --- | --- |
| 1 | Arthur Barnard |  Yhdysvallat | 14,4 |
| 2 | Peter Hildreth |  Iso-Britannia | 14,7 |
| 3 | Michitaka Kinami |  Japani | 15,0 |
| 4 | Ingi Thorsteinsson |  Islanti | 15,6 |
| 5 | Jacques Dohen |  Ranska | 15,7 |
| 6 | Jean Fonck |  Luxemburg | 16,1 |
Välierät

Kummastakin erästä kolme nopeinta loppukilpailuun.
1. erä
| Sija | Nimi | Maa | Aika |
| --- | --- | --- | --- |
| 1 | Harrison Dillard |  Yhdysvallat | 14,0 |
| 2 | Arthur Barnard |  Yhdysvallat | 14,2 |
| 3 | Kenneth Doubleday |  Australia | 14,5 |
| 4 | Sergei Popov |  Neuvostoliitto | 14,7 |
| 5 | Edmond Roudnitska |  Ranska | 14,9 |
| 6 | Peter Hildreth |  Iso-Britannia | 14,9 |

2. erä
| Sija | Nimi | Maa | Aika |
| --- | --- | --- | --- |
| 1 | Jack Davis |  Yhdysvallat | 14,4 |
| 2 | Jevgeni Bulantšik |  Neuvostoliitto | 14,5 |
| 3 | Raymond Weinberg |  Australia | 14,6 |
| 4 | Stanko Lorger |  Jugoslavia | 14,9 |
| 5 | Väinö Suvivuo |  Suomi | 14,9 |
| 6 | Frederick Parker |  Iso-Britannia | 15,0 |
Loppukilpailu

| Sija | Nimi | Maa | Aika |
| --- | --- | --- | --- |
| 1 | Harrison Dillard |  Yhdysvallat | 13,7 |
| 2 | Jack Davis |  Yhdysvallat | 13,7 |
| 3 | Arthur Barnard |  Yhdysvallat | 14,1 |
| 4 | Jevgeni Bulantšik |  Neuvostoliitto | 14,5 |
| 5 | Kenneth Doubleday |  Australia | 14,7 |
| 6 | Raymond Weinberg |  Australia | 14,8 |
Zama

Zama voi viitata seuraaviin paikkoihin:
Antiikki

Zama Regia eli Zama major, antiikin aikainen kaupunki Africa proconsulariksessa
Zama minor, antiikin aikainen kaupunki Africa proconsulariksessa
Zama, antiikin aikainen kaupunki Kappadokiassa
Nykyaika

Zama, kaupunki Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zama”, voi hakea sivunnimihaulla, laajalla sivunnimihaulla tai tekstihaulla.
Zeev Sternhell

Zeev Sternhell Berliinissä vuonna 2016.
Zeev Sternhell (1935 Przemyśl, Puola – 21. kesäkuuta 2020 Jerusalem) oli puolalaissyntyinen israelilainen historioitsija ja politiikantutkija. Sternhell oli politologian professori Heprealaisessa yliopistossa. Sternhell kirjoitti kolme kirjaa: The Founding Myths of Israel, Neither Right nor Left ja The Birth of Fascist Ideology.
Sternhell tutki eurooppalaista fasismia laajalta aatehistorialliselta kannalta. Siten hän kartoitti fasismin ja nationalismin aatehistorian suuria linjoja.
Elämänkulku

Sternhell syntyi vuonna 1935 Przemyślissä Puolassa. Sternhell menetti koko perheensä silloin käynnissä olleen toisen maailmansodan aikana. Sternhellin isä taisteli aluksi Puolan joukkojen rintamassa, mutta menehtyi myöhemmin luonnollisen syyn seurauksena. Sternhellin äidin ja sisaren tappoivat natsit.
Vuonna 1946 Sternhell otti uuden henkilöllisyyden Ranskaan muutettuaan. 13-vuotiaana Sternhell päätti muuttaa juuri perustettuun Israelin valtioon.
Sternhell palveli Israelin puolustusvoimissa ja osallistui jopa kuuden päivän sotaan ennen akateemista uraansa.
Akateemikkona Sternhell kritisoi Israelin kiivasta nationalismia ja varoitti valtion demokratian heikkenemisestä.